CELEX: 32015R2381
Language: hr
Date: 2015-12-17 00:00:00
Title: Uredba Komisije (EU) 2015/2381 оd 17. prosinca 2015. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu

18.12.2015   
            
            
               HR
            
            
               Službeni list Europske unije
            
            
               L 332/52
            
         UREDBA KOMISIJE (EU) 2015/2381
   оd 17. prosinca 2015.
   o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1059/2003 Europskog parlamenta i Vijeća od 26. svibnja 2003. o uspostavi zajedničkog razvrstavanja prostornih jedinica za statistiku (NUTS) (1), a posebno njezin članak 5. stavak 5.,
   budući da:
   
               (1)
            
            
               Uredba (EZ) br. 1059/2003 predstavlja pravni okvir za regionalno razvrstavanje kako bi se omogućili prikupljanje, obrada i širenje usklađenih regionalnih statističkih podataka u Uniji.
            
         
               (2)
            
            
               U skladu s člankom 5. stavkom 5. Uredbe (EZ) br. 1059/2003, prilikom izmjene razvrstavanja prema NUTS-u, predmetna država članica šalje Komisiji vremenske okvire za novu regionalnu raspodjelu, kako bi se zamijenili već poslani podaci. Komisija treba odrediti popis vremenskih okvira te njihovo trajanje uzimajući u obzir izvedivost njihove izrade. Vremenske je okvire potrebno podnijeti unutar dvije godine od izmjena razvrstavanja prema NUTS-u.
            
         
               (3)
            
            
               Razvrstavanje prema NUTS-u izmijenjeno je Uredbom Komisije (EU) br. 1319/2013 (2) s učinkom od 1. siječnja 2015. i Uredbom Komisije (EU) br. 868/2014 (3) s učinkom od 1. siječnja 2016.
            
         
               (4)
            
            
               Mjere predviđene ovom Uredbom u skladu su s mišljenjem Odbora za europski statistički sustav,
            
         DONIJELA JE OVU UREDBU:
   Članak 1.
   Države članice prosljeđuju Komisiji vremenske okvire za novu regionalnu raspodjelu u skladu s popisom navedenim u Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. prosinca 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 154, 21.6.2003., str. 1.
   
   
      (2)  Uredba Komisije (EU) br. 1319/2013 od 9. prosinca 2013. o izmjeni priloga Uredbi (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS) (SL L 342, 18.12.2013., str. 1.).
   
      (3)  Uredba Komisije (EU) br. 868/2014 od 8. kolovoza 2014. o izmjeni priloga Uredbi (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS) (SL L 241, 13.8.2014., str. 1.).
   
      PRILOG
      
         Početna godina obveze prosljeđivanja po statističkom području
      
      
                  Područje
               
               
                  Druga razina NUTS-a
               
               
                  Treća razina NUTS-a
               
            
                  Poljoprivreda – poljoprivredni računi
               
               
                  2007. (1)
                  
               
               
                   
               
            
                  Poljoprivreda – populacije životinja
               
               
                  2010.
               
               
                   
               
            
                  Poljoprivreda – proizvodnja kultura
               
               
                  2007.
               
               
                   
               
            
                  Poljoprivreda – proizvodnja mlijeka
               
               
                  2010.
               
               
                   
               
            
                  Poljoprivreda – struktura poljoprivrednih gospodarstava
               
               
                  2010.
               
               
                  2010. (1)
                  
               
            
                  Demografija – stanovništvo, živorođeni, preminuli
               
               
                  1990. (2)
                  
               
               
                  1990. (2)
                  
               
            
                  Tržište rada – zaposlenost, nezaposlenost
               
               
                  2010.
               
               
                  2010. (1)
                  
               
            
                  Zaštita okoliša – postrojenja za obradu otpada
               
               
                  2010.
               
               
                   
               
            
                  Zdravstvo – uzroci smrti
               
               
                  1994. (3)
                  
               
               
                   
               
            
                  Zdravstvo – infrastruktura
               
               
                  1993. (1)
                  
               
               
                   
               
            
                  Zdravstvo – pacijenti
               
               
                  2000. (1)
                  
               
               
                   
               
            
                  Informacijsko društvo
               
               
                  2010. (1)
                  
               
               
                   
               
            
                  Regionalni gospodarski računi – računi kućanstava
               
               
                  2000.
               
               
                   
               
            
                  Regionalni gospodarski računi – regionalni računi
               
               
                  2000.
               
               
                  2000.
               
            
                  Znanost i tehnologija – rashodi i osoblje u istraživanju i razvoju
               
               
                  2011.
               
               
                   
               
            
                  Turizam
               
               
                  2012.
               
               
                   
               
            
         (1)  Prosljeđivanje nije obvezno.
      
         (2)  Prosljeđivanje nije obvezno za referentno razdoblje od 1990. do 2012.
      
         (3)  Prosljeđivanje nije obvezno za referentno razdoblje od 1994. do 2010.